钦定古今图书集成/理学汇编/学行典/第023卷 > 皇极经世心易发微四 > 《取动卦》
## 钦定古今图书集成/理学汇编/学行典/第023卷 > 皇极经世心易发微四 > 《取动卦》

“天地万物莫不囿于数，吉凶悔吝莫不生乎动，一动
一静之闲，有数存焉。心动于中而形于外，内外相用，
其机始兆，因动起数，则吉凶可得而前知矣。”是故不
动不占，不因事不占。观占之际，必先于动处而详加
审焉，务以先见先闻之动物为主。故以二动合为一
卦，或以一动一静合为一卦，皆可算数，或一动则不
可算也。二动者，以先动者为上卦，后动者为下卦；一
动一静者，以动为上卦，静为下卦，算成若干方下年
月日时之数。若动处所取不真，则不验矣。